এল সালভাদোরের ইতিহাসের সূচনা হয় বেশ কয়েকটি মধ্য-আমেরিকান দেশের প্রাচীন সভ্যতা, বিশেষত কুজকাট্লেকস, লেনকা এবং মায়া সভ্যতার ইতিহাসের প্রারম্ভে । ষোড়শ শতাব্দীর প্রারম্ভে, স্পেনীয় সাম্রাজ্য অঞ্চলটি দখল করে নব্য-স্পেন রাজপ্রতিনিধিত্বের অন্তর্ভুক্ত করে, যা কিনা মেক্সিকো সিটি থেকে শাসিত হতো। ১৮২১ সালে, দেশটি প্রথম মেক্সিকান সাম্রাজ্যের অংশ হিসাবে স্পেনের কাছ থেকে স্বাধীনতা অর্জন করেছিল, যার দুই বছর পরেই দেশটি সংযুক্ত মধ্য-আমেরিকান প্রজাতন্ত্রের অংশ হিসাবে আলাদা হয়ে গিয়েছিলো। ১৮৪১ সালে উক্ত প্রজাতন্ত্রের বিলুপ্তির পরে, দেশটি একটি সার্বভৌম রাষ্ট্র হিসেবে আত্মপ্রকাশ করে। হন্ডুরাস এবং নিকারাগুয়ার সাথে একত্রিত হয়ে ১৮৯৫ থেকে ১৯৯৮ সাল অবধি স্থায়ী বৃহত্তর মধ্য-আমেরিকান প্রজাতন্ত্র নামে অভিহিত একটি স্বল্পকালীন যুক্তরাষ্ট্র গঠনের পূর্ব পর্যন্ত দেশটির এই সার্বভৌমত্ব বজায় ছিল।

বিংশ শতাব্দী জুড়ে এল সালভাদোরে দীর্ঘকালীন রাজনৈতিক ও অর্থনৈতিক অস্থিতিশীলতা বজায় ছিল, যার অন্তর্ভুক্ত ছিল সামরিক অভ্যুত্থান, বিদ্রোহ এবং একনায়কতান্ত্রিক শাসকদের উত্তরণ, যা ছিল দেশটির অভ্যন্তরীণ বিষয়ে মার্কিন-যুক্তরাষ্ট্রের হস্তক্ষেপের ফল। অবিরাম অর্থ-সামাজিক বৈষম্য ও সামাজিক অস্থিরতা ১৯৮০-এর দশকে ধ্বংসাত্মক সালভাদোরান গৃহযুদ্ধে চূড়ান্ত রূপ লাভ করে, যা কিনা সামরিক নেতৃত্বাধীন সরকার এবং বামপন্থী গেরিলা দলগগুলির সমন্বয়ে গঠিত একটি জোটের মধ্যে সংগঠিত হয়েছিল। ১৯৯২ সালে একটি পারস্পরিক সমঝোতার মাধ্যমে এই বিরোধটির নিস্পত্তি হয়েছিল, যার ফলস্বরূপ দেশটিতে বহুদলীয় সাংবিধানিক প্রজাতন্ত্র প্রতিষ্ঠা লাভ করে এবং এই ব্যবস্থা আজও দেশটিতে বিদ্যমান রয়েছে।

এল সালভাদোরের অর্থনীতি ঐতিহাসিকভাবে কৃষি প্রধান ছিল, যার সূচনা হয় উপনিবেশিক আমলের সবচেয়ে গুরুত্বপূর্ণ ফসল নীল চাষের মাধ্যমে, এবং এরপরে কফি চাষ আধিপত্য বিস্তার লাভ করে, ২০শ শতাব্দীর প্রারম্ভে যা কিনা রফতানি আয়ের ৯০ শতাংশের যোগান দিতো।

স্পেনীয় দখলদারিত্বের পূর্বে
----------------------------

স্পেনীয় দখলদারিত্বের পূর্বেকার এল সালভাদোর ও মধ্য আমেরিকা।সান্তা আনা-তে অবস্থিত তাজুমাল এর ধ্বংসাবশেষ, এল সালভাদোর।
স্পেনীয় দখলদারিত্বের পূর্বে এল সালভাদোর নামে পরিচিত ভূখণ্ডটি তিনটি আদিবাসী উপজাতিক রাষ্ট্র ও বেশ কয়েকটি ক্ষুদ্র নৃপতি কর্তৃক শাসিত রাজ্য দ্বারা গঠিত ছিল। এল সালভাদোরের কেন্দ্রে যাযাবর ধারার নাউয়া জনগোষ্ঠীর পিপিল নামক একটি গোত্র বসবাস করত, যারা কিনা ওই অঞ্চলে বহুকাল পূর্বে এসে বসতি স্থাপন করেছিল। দেশটির দক্ষিণ দিকে স্প্যানিশদের কর্তৃত্ব বিস্তার রোধে পিপিলরা দৃঢ় প্রতিজ্ঞ ছিল।

দেশটির পূর্ব দিকের অঞ্চলটি জনবহুল ছিল এবং তা লেন্কাদের দ্বারা শাসিত হতো। লেম্পা নদীর উত্তরের এলাকাটি চোরতি নামক মায়া জাতিগোষ্ঠীর একটি অংশ কর্তৃক জনবহুল ছিল এবং তাদের দ্বারাই শাসিত হতো। তৎকালীন সময়ে অঞ্চলটির মানুষদের সংস্কৃতি তাদের প্রতিবেশী অ্যাজটেক ও মায়া জনগোষ্ঠীর মানুষদের সংস্কৃতির সদৃশ ছিল।

বেশ কয়েকটি উল্লেখযোগ্য প্রত্নতাত্ত্বিক এলাকা জুড়ে ১৪০০ বছর পূর্বেকার প্রাত্যহিক জীবন ধারার প্রমাণ স্বরূপ ঐতিহাসিক ভাবে গুরুত্বপূর্ণ বিভিন্ন বস্তু ও নিদর্শন ছড়িয়ে ছিটিয়ে রয়েছে, যা কিনা আগ্নেয়ভস্মের ৬ মিটার গভীরে সংরক্ষিত অবস্থায় আবিষ্কৃত হয়েছে।

তথ্যসূত্র
---------

1. 1 2  Boland, Roy. (২০০১)। *Culture and customs of El Salvador*। Westport, Conn.: Greenwood Press। আইএসবিএন 1-56750-715-8। ওসিএলসি 70210716।
2. ↑  *World literature in Spanish : an encyclopedia*। Ihrie, Maureen. Oropesa, Salvador A. 1961-। Santa Barbara, Calif.: ABC-CLIO। ২০১১। আইএসবিএন 978-0-313-08083-8। ওসিএলসি 759168134।
3. ↑  Haskin, Jeanne M. 1964-। *From conflict to crisis : the danger of U.S. actions*। New York। আইএসবিএন 978-0-87586-962-9। ওসিএলসি 961673025। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
4. ↑  Montgomery, Tommie Sue. (১৯৯৫)। *Revolution in El Salvador : from civil strife to civil peace* (2nd ed সংস্করণ)। Boulder: Westview Press। আইএসবিএন 0-8133-0070-3। ওসিএলসি 30739613। উদ্ধৃতি শৈলী রক্ষণাবেক্ষণ: অতিরিক্ত লেখা (link)
5. ↑  Murray, Kevin, 1953- (১৯৯৭)। *El Salvador : peace on trial*। Oxford, UK: Oxfam UK and Ireland। আইএসবিএন 0-85598-361-2। ওসিএলসি 37641493। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
6. ↑  Pearcy, Thomas L. 1960- (২০০৬)। *The history of Central America*। Westport, Conn.: Greenwood Press। আইএসবিএন 0-313-06028-2। ওসিএলসি 65430936। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
7. ↑  "Contest for California: From Spanish Colonization to the American Conquest"। *The SHAFR Guide Online*। সংগ্রহের তারিখ ২০২০-০৮-২৯।
8. ↑  FONDEUR, FERNANDOF (২০০৪-০৩-১২)। "Aluminum Leaching of *Archived* Sludge from Tanks 8F, 11H, and 12H"।